Flottir sigrar hjá meistaraflokki , 2. og 3. flokki karla um helgina Flottir sigrar hjá meistaraflokki , 2. og 3. flokki karla um helgina Það voru fjórir leikir spilaðir um helgina hjá knattspyrnudeild Gróttu og enduðu þeir allir með sigri Gróttumanna ! 3. flokkur karla keppti í úrslitum C-deildar Íslandsmótsins á föstudag og sunnudag . Á föstudagskvöldið mætti Grótta ÍR í Breiðholtinu og eftir venjulegan leiktíma var staðan 2 - 2 . Arnþór Páll tryggði sigurinn í framlengingu og staðan 2 - 3 fyrir Gróttu . Grímur Ingi og Gunnar Hrafn skoruðu hin mörkin . Strákarnir héldu síðan til Blönduós á sunnudaginn þar sem þeir mættu Þórsurum . Í hálfleik var staðan 0 - 0 en Orri Steinn kom Gróttu yfir í byrjun seinni hálfleiks . Jóhann Egill og Orri Steinn bættu síðan við mörkum og niðurstaðan 3 - 0 sigur Gróttumanna ! 3. flokkur karla eru því sigurvegarar í C-deild og komnir í 4 - liða úrslit Íslandsmótsins . Strákarnri mæta FH á fimmtudaginn kl. 17:00 í Kaplakrika og hvetjum við Gróttufólk til að fara á völlinn og styðja strákana til sigurs . Strákarnir hafa náð frábærum árangri hingað til og verður spennandi að fylgjast með þeim í úrslitunum . Meistaraflokkur karla sótti þrjú stig á laugardaginn með sigri á Víði á útivelli . Kristófer Orri skoraði bæði mörk leiksins sem endaði 1 - 2 . Strákarnir eru nú með 39 stig , jafnmörg og Afturelding sem eru í 1. sæti deildarinnar . Það eru aðeins tveir leikir eftir hjá drengjunum og vert að fylgjast með þeim , enda æsispennandi toppbarátta ! Næstu leikir drengjanna eru laugardaginn 15. september , á útivelli gegn Fjarðarbyggð , og laugardaginn 22. september , á Vivaldivellinum kl. 14:00 . 2. flokkur karla lék við ÍBV / KFS í úrslitaleik á sunnudaginn á Vivalidvellinum . Staðan var 0 - 0 í hálfleik en Sölvi Björnsson kom liðinu þegar hann skoraði úr vítaspyrnu snemma í seinni hálfleik . Óliver Dagur bætti síðan við marki á 83 ′ og Sölvi skoraði sitt annað mark á 86 ′ . Niðurstaðan því 3 - 0 sigur Gróttumanna . Strákarnir sitja nú í 1. sæti í C-deildinni , með 4 stiga forskot á 2. sætið og eiga einn leik eftir . Með sigrinum tryggðu strákarnir sér sæti í B-deild að ári , en þetta er í annað skipti í sögu deildarinnar sem 2. flokkur kemst upp úr C-deild . Knattspyrnudeild Gróttu óskar 2. flokki innilega til hamingju með glæsilegan árangur .